Case ID: 1158930
Sentence 58: İş materiallarında olan İddiaçı MMC tərəfindən məhkəməyə təqdim olunan mülahizədə və iddia müddətinin tətbiq edilməsinə dair ərizəyə etirazda qeyd olunur ki, Cavabdeh nümayəndəsi X13 tərəfindən verilmiş etiraz əsassızdır və aşağıda qeyd edilən hallar bu etirazda qeyd edilənlərin əksini sübut edir.İddia qanun verciliyin tələbinə uyğun olmayaraq tərtib edilməmiş dəlilinə münasibətdə qeyd etmək lazımdır ki, iddia AR MPMnin 149-151-ci maddələrinin tələblərinə uyğun şəkildə tərtib edilmiş və məhkəməyə yazılı şəkildə verilmiş, imza etməyə səlahiyyəti olan nümayəndə tərəfindən imzalanmış, ərizənin verildiyi məhkəmənin adı, işdə iştirak edən şəxslərin adları, onların poçt ünvanları, iddia tələbi, tələbinəsaslandığı hal, mübahisənin məhkəməyə qədər (pretenziya qaydasında) nizama salınmasına riayət edilməsinə dair məlumat və sənədlər, (hətta cavabdeh pretenziyaya qarşı münasibət də bildirmişdir), ərizəyə əlavə edilən sənədlərin siyahısı, cavabdeh sayma görə iddia ərizəsinin surəti, dövlət rüsumunun ödənilməsi haqqında sənəd, işdə iştirak edən digər şəxslər tərəfindən iddia ərizəsinin surətinin və ona əlavə edilmiş sənədlərin alınması haqqında sənəd əlavə edilmişdir və iddia məhkəmənin icraatına qəbul edilərək baxılması mümkün hesab edilmişdir.